
ДО 

ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА
ОТ 
ДИМИТЪР НИКОЛОВ – КМЕТ НА ОБЩИНА БУРГАС
ОТНОСНО: Кандидатстване на Община Бургас с проектно предложение по обявена процедура за предоставяне на безвъзмездна финансова помощ BG05М9ОР001-2.019 „Продължаваща подкрепа за деинституционализация на децата и младежите – Етап 2 – предоставяне на социални и интегрирани здравно- социални услуги за деца и семейства“, Компонент 1 по Оперативна програма „Развитие на човешките ресурси“ 2014 -2020.  

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ, 
Община Бургас стартира подготовка на проектно предложение във връзка с обявена процедура за директно предоставяне на безвъзмездна финансова помощ BG05М9ОР001-2.019 „Продължаваща подкрепа за деинституционализация на децата и младежите – Етап 2 – предоставяне на социални и интегрирани здравно- социални услуги за деца и семейства“, Компонент 1 по Оперативна програма „Развитие на човешките ресурси“ 2014 -2020.  
Целта на процедурата е осигуряване на подкрепа за реализиране на модели за качествена алтернативна грижа за децата и младежите, настанени в ДДЛРГ, ДМСГД, включително и за децата с увреждания и децата с потребност от постоянна медицинска грижа, гарантираща им живот в семейна среда и равен достъп до услуги за социално включване.
Дейностите, които се предвиждат в рамките на проекта са свързани с обезпечаване предоставянето на 5 нови услуги в общността и в семейна среда за деца и семейства, за чието изграждане Община Бургас е получила финансиране по Оперативна програма „Региони в растеж“ 2014 -2020,  а именно:
1.
Център за обществена подкрепа, с капацитет 100 и 4 места за спешно настаняване;
2.
Дневен център за подкрепа на деца с увреждания и техните семейства, с капацитет 30 места за дневна грижа и 60 места за консултативни услуги;
3.
Дневен център за подкрепа на деца с тежки множествени увреждания и техните семейства с капацитет 30 места за дневна грижа и 60 места за консултативни услуги;
4.
Преходно жилище за деца от 15 до 18 годишна възраст, с капацитет до 8 места;

5.
Наблюдавано жилище за младежи от 18-21 години  с капацитет до 6 места.
Социалните услуги ще се предоставят съгласно определенията им в Правилника за прилагане на Закона за социалното подпомагане, като разходите за тях ще бъдат предвидени, съгласно заложените в Решение на Министерски съвет (РМС) за приемане на стандарти за делегираните от държавата дейности с натурални и стойностни показатели.
Предвид условията за кандидатстване е необходимо на етап подаване на проектното предложение да представим решение на Общински съвет, с което се дава съгласие за кандидатстване по процедура  BG05М9ОР001-2.019 „Продължаваща подкрепа за деинституционализация на децата и младежите – Етап 2 – предоставяне на социални и интегрирани здравно- социални услуги за деца и семейства“, Компонент 1 по Оперативна програма „Развитие на човешките ресурси“ 2014 -2020, както и за поемане на ангажимент от Община Бургас за разкриване на съответната услуга по вид и брой, за чието изграждане е получила финансиране по Оперативна програма „Региони в растеж“ 2014 -2020.
Във връзка с гореизложеното и на основание чл.21, ал.1, т.23 от Закона за местното самоуправление и местната администрация, предлагам Общински съвет Бургас да вземе следното:

РЕШЕНИЕ:

1. Дава съгласие за кандидатстване с проектно предложение по процедура  BG05М9ОР001-2.019 „Продължаваща подкрепа за деинституционализация на децата и младежите – Етап 2 – предоставяне на социални и интегрирани здравно- социални услуги за деца и семейства“, Компонент 1 по Оперативна програма „Развитие на човешките ресурси“ 2014 -2020.  

2. Дава съгласие за поемане на ангажимент от Община Бургас за разкриване на 5 нови услуги, за чието изграждане е получила финансиране по Оперативна програма „Региони в растеж“ 2014 -2020, както следва: 
· Център за обществена подкрепа, с капацитет 100 и 4 места за спешно настаняване;

· Дневен център за подкрепа на деца с увреждания и техните семейства, с капацитет 30 места за дневна грижа и 60 места за консултативни услуги;

· Дневен център за подкрепа на деца с тежки множествени увреждания и техните семейства с капацитет 30 места за дневна грижа и 60 места за консултативни услуги;

· Преходно жилище за деца от 15 до 18 годишна възраст, с капацитет до 8 места;

· Наблюдавано жилище за младежи от 18-21 години  с капацитет до 6 места.
ДИМИТЪР НИКОЛОВ,

КМЕТ НА ОБЩИНА БУРГАС

